Priekšlikums PADOMES LĒMUMS par nostāju, kas ES un EBTA Apvienotajā komitejā jāpieņem Eiropas Savienības vārdā attiecībā uz tāda lēmuma pieņemšanu, ar ko groza 1987. gada 20. maija Konvenciju par kopīgu tranzīta procedūru (pielāgojumi, kuru iemesls ir Horvātijas pievienošanās Savienībai) /* COM/2013/0467 final - 2013/0219 (NLE) */





PASKAIDROJUMA RAKSTS 1. PRIEKŠLIKUMA KONTEKSTS Priekšlikuma pamatojums un mērķi 1987. gada 20. maija Konvencija par kopīgu tranzīta procedūru (“konvencija”) izveido pasākumus, ar ko vienkāršo preču kustību starp Eiropas Savienību un Islandes Republiku, Norvēģijas Karalisti, Šveices Konfederāciju, Horvātijas Republiku un Turcijas Republiku. Saistībā ar Horvātijas plānoto pievienošanos Eiropas Savienībai 2013. gada 1. jūlijā ir nepieciešami tehniski pielāgojumi konvencijas III papildinājumā, lai ņemtu vērā tās jauno Eiropas Savienības dalībvalsts statusu. Vispārīgais konteksts Šā priekšlikuma mērķis ir attiecīgajos konvencijas III papildinājuma pielikumos izdarīt izmaiņas dažādu valodu norādēs, proti, pārvietojot norādes horvātu valodā no EBTA valstu saraksta uz Eiropas Savienības dalībvalstu sarakstu. Turklāt, lai varētu lietot galvojuma veidlapas, kas iespiestas saskaņā ar kritērijiem, kuri ir spēkā pirms dienas, kad Horvātija pievienojas Eiropas Savienībai, būtu jānosaka pārejas periods, kurā ar attiecīgiem ģeogrāfisko nosaukumu pielāgojumiem varētu turpināt izmantot iespiestās veidlapas. Spēkā esošie noteikumi priekšlikuma jomā Priekšlikuma darbības jomā nav spēkā esošu noteikumu. Atbilstība pārējiem ES politikas virzieniem un mērķiem Neattiecas. 2. APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI Apspriešanās ar ieinteresētajām personām Apspriešanās metodes, galvenās mērķnozares un vispārīgs respondentu raksturojums Apspriešanās ar ES un EBTA Kopīgā tranzīta darba grupu, kurā pārstāvētas konvencijas līgumslēdzējas puses, un šīs darba grupas pausts apstiprinājums. Atbilžu kopsavilkums un tas, kā tās ņemtas vērā Labvēlīgs atzinums. Ekspertu atzinumu pieprasīšana un izmantošana Neatkarīgu ekspertu atzinums nebija vajadzīgs. Ietekmes novērtējums Ietekmes novērtējums nav nepieciešams, jo konvencijas pamatnoteikumi joprojām ir piemērojami. 3. PRIEKŠLIKUMA JURIDISKIE ASPEKTI Ierosināto pasākumu kopsavilkums Konvencijā būtu jāizdara izmaiņas attiecībā uz norādēm horvātu valodā, tās pareizi sakārtojot. Galvojuma veidlapas būtu jāpielāgo, Horvātijas nosaukumu pārvietojot attiecīgajā vietā pie Eiropas Savienības dalībvalstīm. Tāpēc Konvencijas par kopīgu tranzīta procedūru noteikumos jāveic nepieciešamie pielāgojumi. Šā lēmuma projekts tika iesniegts ES un EBTA Kopīgā tranzīta darba grupai. Padome tiek aicināta noteikt ES nostāju attiecībā uz pielikumā pievienoto lēmumu, kas jāpieņem ES un EBTA Kopīgā tranzīta apvienotajai komitejai. Juridiskais pamats 1987. gada 20. maija Konvencijas par kopīgu tranzīta procedūru 15. pants. Subsidiaritātes princips Priekšlikums ir Eiropas Savienības ekskluzīvā kompetencē. Tāpēc subsidiaritātes principu nepiemēro. Proporcionalitātes princips Priekšlikums ir saskaņā ar proporcionalitātes principu šāda iemesla dēļ. Nepiemēro. Juridisko instrumentu izvēle Ierosinātais juridiskais instruments: ES un EBTA Apvienotās komitejas lēmums. Citi instrumenti nebūtu piemēroti šāda iemesla dēļ: nav citu piemērotu instrumentu. 4. IETEKME UZ BUDŽETU Priekšlikums neietekmē ES budžetu. 5. IZVĒLES ELEMENTI Vienkāršošana Kopīga tranzīta procedūra paredz administratīvo procedūru vienkāršošanu publiskām iestādēm (ES vai valsts) un privātām pusēm. 2013/0219 (NLE) Priekšlikums PADOMES LĒMUMS par nostāju, kas ES un EBTA Apvienotajā komitejā jāpieņem Eiropas Savienības vārdā attiecībā uz tāda lēmuma pieņemšanu, ar ko groza 1987. gada 20. maija Konvenciju par kopīgu tranzīta procedūru (pielāgojumi, kuru iemesls ir Horvātijas pievienošanās Savienībai) EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 207. panta 4. punktu saistībā ar 218. panta 9. punktu, ņemot vērā Eiropas Komisijas priekšlikumu, tā kā: (1) Konvencijas par kopīgu tranzīta procedūru (turpmāk “Konvencija”)[1] 1. pantā noteikts, ka šī konvencija paredz preču tranzītpārvadājumu noteikumus starp Kopienas un EBTA valstīm, kā arī starp pašām EBTA valstīm un šādam nolūkam ievieš kopīgu tranzīta procedūru, neatkarīgi no preču veida un izcelsmes. (2) Šīs konvencijas 15. pants apvienotajai komitejai, kas izveidota ar minēto konvenciju, piešķir pilnvaras ierosināt un ar lēmumiem pieņemt grozījumus šajā konvencijā un tās papildinājumos. (3) Horvātija pievienosies Savienībai 2013. gada 1. jūlijā. (4) Tādēļ konvencijā izmantotās norādes horvātu valodā būtu jāizņem no EBTA valstu saraksta un jāiekļauj atbilstošajās vietās Savienības dalībvalstu sarakstā. (5) Konvencijas III papildinājumā iekļautajās galvojuma veidlapās arī ir jāievieš tehniski grozījumi, kuru iemesls ir Horvātijas pievienošanās Savienībai. (6) Šis lēmums piemērojams no dienas, kad Horvātija pievienojas Savienībai. (7) Lai varētu lietot galvojuma veidlapas, kas iespiestas saskaņā ar kritērijiem, kuri ir spēkā pirms dienas, kad Horvātija pievienojas Savienībai, būtu jānosaka pārejas periods, kurā ar dažiem pielāgojumiem varētu turpināt izmantot iespiestās veidlapas. (8) Konvencija būtu attiecīgi jāgroza. (9) Tāpēc būtu jāformulē Savienības nostāja attiecībā uz ierosinātajiem grozījumiem, IR PIEŅĒMUSI ŠO LĒMUMU. 1. pants Nostāja, kas Savienībai jāieņem ES un EBTA Kopīgā tranzīta apvienotajā komitejā attiecībā uz ES un EBTA Apvienotās komitejas Lēmumu Nr. XXX, ar ko groza 1987. gada 20. maija Konvenciju par kopīgu tranzīta procedūru, balstās uz lēmuma projektu, kas pievienots šim lēmumam. Savienības pārstāvji ES un EBTA Apvienotajā komitejā drīkst vienoties par nelielām izmaiņām lēmuma projektā. Padome ir pienācīgi jāinformē par jebkurām šādām izmaiņām. 2. pants Pēc ES un EBTA Kopīgā tranzīta apvienotās komitejas lēmuma pieņemšanas Komisija to publicē Eiropas Savienības Oficiālajā Vēstnesī. 3. pants Šis lēmums stājas spēkā nākamajā dienā pēc tā pieņemšanas. Briselē, Padomes vārdā priekšsēdētājs PIELIKUMS Priekšlikums ES UN EBTA KOPĪGĀ TRANZĪTA APVIENOTĀS KOMITEJAS LĒMUMS Nr. XXX, ar ko groza 1987. gada 20. maija Konvenciju par kopīgu tranzīta procedūru APVIENOTĀ KOMITEJA, ņemot vērā 1987. gada 20. maija Konvenciju par kopīgu tranzīta procedūru[2] un jo īpaši tās 15. panta 3. punkta a) apakšpunktu, tā kā: (1) Horvātija pievienosies Savienībai 2013. gada 1. jūlijā. (2) Tādēļ konvencijā izmantotās norādes horvātu valodā būtu jāizņem no EBTA valstu saraksta un jāiekļauj atbilstošajās vietās Savienības dalībvalstu sarakstā. (3) Konvencijā III papildinājumā iekļautajās galvojuma veidlapās arī ir jāievieš tehniski grozījumi, kuru iemesls ir Horvātijas pievienošanās Savienībai. (4) Šis lēmums būtu jāpiemēro no dienas, kad Horvātija pievienojas Savienībai. (5) Lai varētu lietot galvojuma veidlapas, kas iespiestas saskaņā ar kritērijiem, kuri ir spēkā pirms dienas, kad Horvātija pievienojas Savienībai, būtu jānosaka pārejas periods, kurā ar dažiem pielāgojumiem varētu turpināt izmantot iespiestās veidlapas. (6) Tādēļ konvencija būtu attiecīgi jāgroza, IR PIEŅĒMUSI ŠO LĒMUMU. 1. pants Konvencijas par kopīgu tranzīta procedūru III papildinājumu groza, kā izklāstīts šā lēmuma pielikumā. 2. pants Veidlapas, kuru pamatā ir paraugi III papildinājuma C1, C2, C3, C4, C5, C6 pielikumā, joprojām var izmantot, veicot nepieciešamos pielāgojumus ģeogrāfiskajos nosaukumos, taču ne vēlāk kā līdz divpadsmitā mēneša, kas seko pēc šā lēmuma piemērošanas pirmās dienas, beigām. 3. pants Šis lēmums stājas spēkā 2013. gada 1. jūlijā, ja stājas spēkā Horvātijas Pievienošanās līgums. Briselē, Apvienotās komitejas vārdā – priekšsēdētājs PIELIKUMS (1) Konvencijas III papildinājuma B.1. pielikumā tekstu attiecībā uz 51. aili aizstāj ar šādu tekstu: “51. aile: Paredzētās tranzīta iestādes Valstu kodi Valstu kodi ir ISO divburtu kodi (atbilst ISO 3166), izņemot Grieķijas un Apvienotās Karalistes kodu. Piemērojamie kodi ir šādi: AT Austrija BE Beļģija BG Bulgārija CH Šveice CY Kipra CZ Čehijas Republika DE Vācija DK Dānija EE Igaunija EL Grieķija ES Spānija FI Somija FR Francija HR Horvātija HU Ungārija IE Īrija IS Islande IT Itālija LT Lietuva LU Luksemburga LV Latvija MT Malta NL Nīderlande NO Norvēģija PL Polija PT Portugāle RO Rumānija SE Zviedrija SI Slovēnija SK Slovākija TR Turcija UK Apvienotā Karaliste”. (2) Konvencijas III papildinājuma B.6. pielikuma III sadaļu groza šādi: (a) sadaļas tabulā ar norādēm dažādās valodās pie koda “Ierobežots derīgums – 99200” starp norādēm FR un IT valodā iekļauj šādu ievilkumu, un to svītro pašreizējā atrašanās vietā: “- HR Valjanost ograničena”; (b) sadaļas tabulā ar norādēm dažādās valodās pie koda “Derīgs bez zīmoga – 99201” starp norādēm FR un IT valodā iekļauj šādu ievilkumu, un to svītro pašreizējā atrašanās vietā: “- HR Oslobođeno”; (c) sadaļas tabulā ar norādēm dažādās valodās pie koda “Alternatīvs pierādījums – 99202” starp norādēm FR un IT valodā iekļauj šādu ievilkumu, un to svītro pašreizējā atrašanās vietā: “- HR Alternativni dokaz”; (d) sadaļas tabulā ar norādēm dažādās valodās pie koda “Atšķirības: muitas iestāde, kurā preces tika uzrādītas … (nosaukums un valsts) – 99203” starp norādēm FR un IT valodā iekļauj šādu ievilkumu, un to svītro pašreizējā atrašanās vietā: “- HR Razlike:Carinarnica kojoj je roba podnesena ……(naziv i zemlja)”; (e) sadaļas tabulā ar norādēm dažādās valodās pie koda “Izvešana no …, piemērojot ierobežojumus vai maksājumus saskaņā ar Regulu/Direktīvu/Lēmumu Nr. … – 99204” starp norādēm FR un IT valodā iekļauj šādu ievilkumu, un to svītro pašreizējā atrašanās vietā: “- HR Izlaz iz…….. podliježe ograničenjima ili pristojbama temeljem Uredbe/Direktive/Odluke br…”; (f) sadaļas tabulā ar norādēm dažādās valodās pie koda “Atļauts novirzīties no noteiktā maršruta – 99205” starp norādēm FR un IT valodā iekļauj šādu ievilkumu, un to svītro pašreizējā atrašanās vietā: “- HR Oslobođeno od propisanog plana puta”; (g) sadaļas tabulā ar norādēm dažādās valodās pie koda “Atzītais nosūtītājs – 99206” starp norādēm FR un IT valodā iekļauj šādu ievilkumu, un to svītro pašreizējā atrašanās vietā: “- HR Ovlašteni pošiljatelj”; (h) sadaļas tabulā ar norādēm dažādās valodās pie koda “Derīgs bez paraksta – 99207” starp norādēm FR un IT valodā iekļauj šādu ievilkumu, un to svītro pašreizējā atrašanās vietā: “- HR Oslobođeno potpisa”; (i) sadaļas tabulā ar norādēm dažādās valodās pie koda “Vispārējs galvojums aizliegts – 99208” starp norādēm FR un IT valodā iekļauj šādu ievilkumu, un to svītro pašreizējā atrašanās vietā: “- HR Zabranjeno zajedničko jamstvo”; (j) sadaļas tabulā ar norādēm dažādās valodās pie koda “Neierobežots izmantojums – 99209” starp norādēm FR un IT valodā iekļauj šādu ievilkumu, un to svītro pašreizējā atrašanās vietā: “- HR Neograničena uporaba”; (k) sadaļas tabulā ar norādēm dažādās valodās pie koda “Izsniegts aposteriori – 99210” starp norādēm FR un IT valodā iekļauj šādu ievilkumu, un to svītro pašreizējā atrašanās vietā: “- HR Izdano naknadno”; (l) sadaļas tabulā ar norādēm dažādās valodās pie koda “Dažādi – 99211” starp norādēm FR un IT valodā iekļauj šādu ievilkumu, un to svītro pašreizējā atrašanās vietā: “- HR Razni”; (m) sadaļas tabulā ar norādēm dažādās valodās pie koda “Berams – 99212” starp norādēm FR un IT valodā iekļauj šādu ievilkumu, un to svītro pašreizējā atrašanās vietā: “ HR Rasuto”; (n) sadaļas tabulā ar norādēm dažādās valodās pie koda “Nosūtītājs – 99213” starp norādēm FR un IT valodā iekļauj šādu ievilkumu, un to svītro pašreizējā atrašanās vietā: “- HR Pošiljatelj”. (3) Konvencijas III papildinājuma C.1. pielikuma I punkta 1. apakšpunktā svītro nosaukumu “Īrija”, kas atrodas starp nosaukumiem “Francijas Republika” un “Itālijas Republika”. Starp nosaukumiem “Francijas Republika”un “Itālijas Republika” iekļauj nosaukumu “Horvātijas Republika”. Starp nosaukumiem “Igaunijas Republika” un “Grieķijas Republika” iekļauj nosaukumu “Īrija”. Starp vārdu “un” un nosaukumu “Islandes Republikai” svītro nosaukumu “Horvātijas Republikai”. (4) Konvencijas III papildinājuma C.2. pielikuma I punkta 1. apakšpunktā svītro nosaukumu “Īrija”, kas atrodas starp nosaukumiem “Francijas Republika” un “Itālijas Republika”. Starp nosaukumiem “Francijas Republika” un “Itālijas Republika” iekļauj nosaukumu “Horvātijas Republika”. Starp nosaukumiem “Igaunijas Republika” un “Grieķijas Republika” iekļauj nosaukumu “Īrija”. Starp vārdu “un” un nosaukumu “Islandes Republikai” svītro nosaukumu “Horvātijas Republikai”. (5) Konvencijas III papildinājuma C.4. pielikuma I punkta 1. apakšpunktā svītro nosaukumu “Īrija”, kas atrodas starp nosaukumiem “Francijas Republika” un “Itālijas Republika”. Starp nosaukumiem “Francijas Republika” un “Itālijas Republika” iekļauj nosaukumu “Horvātijas Republika”. Starp nosaukumiem “Igaunijas Republika” un “Grieķijas Republika” iekļauj nosaukumu “Īrija”. Starp vārdu “un” un nosaukumu “Islandes Republikai” svītro nosaukumu “Horvātijas Republikai”. (6) Konvencijas III papildinājuma C.5. pielikuma 7. ailē starp nosaukumiem "Eiropas Kopiena" un "Islande" svītro nosaukumu "Horvātija". (7) Konvencijas III papildinājuma C.6. pielikuma 6. ailē starp nosaukumiem "Eiropas Kopiena" un "Islande" svītro nosaukumu "Horvātija". [1] OV L 226, 13.8.1987., 2. lpp. [2] OV L 226, 13.8.1987., 2. lpp.